Juba mitu nädalat  Esimene kord, kui peale pikka vaheaega tegin, oli maitse väga hea, aga konsistents oli veidi vale  Teine kord oli konsistents parem, aga maitse polnud enam nii hea, kolmas kord tuli vist päris ehtsa sõira moodi  Igatahes soojalt maitses tänane sõir hästi ja vormi ka võttis nagu ma soovisin  Ostan tihti koorikaaslase käest kodu kohupiima ja ühel õhtul, kui oma isapoolse tädiga telefonis vestlesin, rääkisimegi sõirast  Ta rääkis, et tal  vanainimesel seedimine kehva, aga vot sõira, mis ta ise teeb, saab ta süüa  Ma ei mäletanudki enam, kuidas seda tehakse, sest polnud ammu teinud ja kuidas vanaema seda tegi, oli kuidagi ähmaselt meeles  Tekkiski siis mõte, et teen ka sõira sellest heast kodu kohupiimast ja kodu kana munadest  Tädi õpetuse järgi tegingi esimese portstu  Ammu juba mõtlesin, et võiks ka teha, näoraamatus üks sõber muudkui kirjutab, et jälle tegi sõira ja jube maitsev oli jne  Vesistasin suud ta jutu  peale alati;)  Aga teoks see mõte polnud veel saanud  Tütreke, kui eelmine kord koolist kodus käis, saigi kaasa esimese portsu kausikese ja mõnules siis ühikas seda omaette limpsides  Võtttis aga noa otsaga, pistis suhu ja mõtles, et oh kui hea  Ei tea, kas see maitse oli omane ja kodune ja ja midagi veel, aga rõõmustas ta täna tõeliselt mu sõira tegu mööda minnes silmates, et saab jälle kaasa seda HEAD võtta, kui homme kooli tagasi sõidab  Kui leivateo ka ükskord uuesti ette võtan ja  õnnestuma hakkab, siis võin oma kokkamise oskustega täitsa rahul olla;)  Sügav sügis vahib akendest sisse, pliidi all praksuvad puud..  Mõnus rammestus kolib kontidesse, võtan raamatu ja poen teki alla  Ilusat nädalavahetust kõigile!!!